Ed Sheeran

Edward Christopher Sheeran (sündinud 17. veebruaril 1991 Halifaxis) on Briti laulja, laulukirjutaja, kitarrist, muusikaprodutsent ja näitleja. 

Ta on üks maailma edukamaid muusikaartiste: tema esitatud või loodud muusikat sisaldavaid albumeid on ostetud üle 45 miljoni ja singleid üle 100 miljoni.

Sheeranil on leping plaadifirmaga Asylum Records ning tuntuks sai ta 2011. aasta juunis debüütsingliga "The A Team". Sheeran on aidanud kirjutada bändile One Direction kaks laulu: "Moments" ja "Little Things".

2012. aasta 21. veebruaril Londonis toimunud Brit Awardsi muusikaauhindade tseremoonial sai ta parima meesartisti ja läbimurde auhinna.

Sheeran näitles seriaali "Troonide mäng" seitsmendas hooajas ja luges animasarjas "Simpsonid" Brendani teksti.Ed Sheeran astub lisaks «Troonide mängule» üles ka «Simpsonites», Postimees, 18. juuli 2017

 Lapsepõlv 
Üpris noorena kolis ta koos perega Framlinghammi. Sheeranil on vanem vend Matthew, kes töötab heliloojana. Sheerani vanemad John ja Imogen on pärit Londonist, isapoolsed vanavanemad Iirimaalt. Ed Sheeran on öelnud, et tema isa on suurest katoliiklikust perest.

Ed Sheeran laulis alates neljandast eluaastast kirikukooris ja õppis noorelt kitarri mängima.

 Isiklikku 
Sheeran on olnud 2015. aasta juulist saati suhtes oma lapsepõlvesõbra ja ülikoolikaaslase Cherry Seaborniga. 2018. aasta jaanuaris teatasid nad kihlusest. 2018. aasta augustis vihjas ta, et nad abiellusid privaatselt. Sheeran on sõber laulja ja laulukirjutaja Taylor Swiftiga.

 Albumid 
 "+" (2011)
 "×" (2014)
 "÷" (2017)
 "No. 6 Collaborations Project" (2019)
 "=" (2021)
 "−" (2023)
 "Autumn Variations" (2023)
 "Play" (2025)

 Turneed 
 + Tour (2011–2013)
 × Tour (2014–2015): 17.02.2015 Tallinn, Saku Suurhall
 ÷ Tour (2017–2019)

 Auhinnad 
 Brit Awards 
AastaNominatsioonNomineeritud tööTulemus2012Briti läbimurdev esinejaTema iseVõitBriti soolo meesartistVõitBriti singel"A Team"NominatsioonBriti aasta album"(+)"Nominatsioon

 BT Digital Music Awards 
AastaNominatsioonNomineeritud tööTulemus2011Aasta läbimurdev artistTema iseVõit

 MOBO Awards 
AastaNominatsioonNomineeritud tööTulemus2011Parim uus tulijaTema iseNominatsioon

 Q Awards 
AastaNominatsioonNomineeritud tööTulemus2011Läbimurdev artistTema iseVõitParim singel"You Need Me, I Don't Need You"Võit

 UK Music Video Awards 
AastaNominatsioonNomineeritud tööTulemus2011Parim UK urban-video"You Need Me, I Don't Need You"NominatsioonParim videomontaažNominatsioon

 Vaata ka 
 "Shape of You"
 "Thinking Out Loud"
 "Shivers"
 "Overpass Graffiti"

 Viited 

Kategooria:Suurbritannia lauljad
Kategooria:Sündinud 1991